XZGREP(1)

NUME
xzgrep - caută în fișierele comprimate pentru o expresie regulată

REZUMAT
xzgrep [opțiuni_grep] [-e] model [fișier...]
xzegrep ...
xzfgrep ...
lzgrep ...
lzegrep ...
lzfgrep ...

DESCRIERE
xzgrep invocă grep(1) pentru fișiere care pot să fie decomprimate sau comprimate cu xz(1), lzma(1), gzip(1), bzip2(1), lzop(1) sau zstd(1). Toate opțiunile specificate sunt transmise direct către grep(1).

Dacă nu este specificat fișier, atunci intrarea standard este decomprimată dacă este necesar și alimentează grep(1). La citirea din intrarea standard, fișierele comprimate gzip(1), bzip2(1), lzop(1) și zstd(1) nu sunt acceptate.

Dacă xzgrep este invocat ca xzegrep sau xzfgrep, atunci este folosit grep -E sau grep -F în loc de grep(1). Același lucru este valabil și pentru comenzile lzgrep, lzegrep și lzfgrep, care sunt furnizate pentru compatibilitate cu LZMA Utils.

STARE DE IEȘIRE

0   A fost găsită cel puțin o potrivire din cel puțin unul dintre fișierele de la intrare. Nu au apărut erori.

1   Nu au fost găsite potriviri din niciunul dintre fișierele de la intrare. Nu au apărut erori.

>1  A apărut una sau mai multe erori. Nu se cunoaște dacă au fost găsite potriviri.

VARIABILE DE MEDIU

GREP
    Dacă variabila de mediu GREP este definită, xzgrep o folosește în loc de grep(1), grep -E sau grep -F.

CONSULTAȚI ȘI
grep(1), xz(1), gzip(1), bzip2(1), lzop(1), zstd(1), zgrep(1)